પરંતુ સૌથી મોટો પ્રશ્ન એ જ છે કે શું નરેન્દ્ર મોદી જવાબ આપશે? એમ તો લાગતુ નથી કે વડાપ્રધાન તરીકે મોદી ધર્માંતરણ મુદ્દે એવું કોઈ પણ નિવેદન આપે કે જે દેશમાં હિન્દુઓ ઉપરાંત બીજા કોઈ પણ ધર્મના લોકોના મનમાં તેમની કુશળ નેતૃત્વ ક્ષમતા સામે શંકા પેદા કરે. એવુ નથી કે મોદી આવા પ્રકારના ધર્મ સંકટમાં અગાઉ ક્યારેય નથી પડ્યાં. જ્યારે મોદી પોતાની દરેક વાતમાં ગુજરાતના અનુભવનો ઉલ્લેખ કરતા હોય, તો આ મુદ્દે પણ તેઓ ચોક્કસ ગુજરાતના અનુભવે જ કામ લેશે.